Pedagogická a sociálna akadémia – Pedagógiai és Szociális Akadémia, Komenského 12, Lučenec  
  
  
 **Stredoškolská odborná činnosť (SOČ) 2016/2017** Stredoškolská odborná činnosť je dobrovoľná, záujmová činnosť žiakov denného štúdia stredných škôl vo vekovom rozpätí 15 – 21 rokov. Vyhlasovateľom SOČ je Ministerstvo školstva, vedy, výskumu a športu SR, v tomto školskom roku sa uskutoční 38. ročník súťaže.  
 Cieľom SOČ je vyhľadávať nadaných, šikovných študentov, rozvíjať ich teoreticko-praktické schopnosti, viesť ich k schopnosti aplikovať získané vedomosti v praxi a viesť ich k samostatnému tvorivému mysleniu. Žiak si vyberá súťažný odbor a tému práce podľa vlastného záujmu.  
Výsledkom SOČ je samostatná práca v rozsahu max.25 strán, ktorej autorom môže byť jednotlivec alebo skupina autorov (max.3). Práca sa v písomnej zviazanej podobe predkladá odbornému posúdeniu školskej komisii SOČ, autor prácu pred komisiou prezentuje a obhajuje. Víťazné práce (max.2 v jednom súťažnom odbore) postupujú na krajské kolo SOČ, víťazi ďalej na celoštátne kolo. Úspešné riešenie SOČ v krajskom kole je u žiakov maturitného ročníka uznané ako časť praktickej maturitnej skúšky, a pozitívne hodnotené v rámci prijímania na štúdium na vysokej škole.  
Riešiteľ SOČ priebežne spolupracuje s konzultantom (učiteľ školy- odborník), ktorý ho odborne vedie a usmerňuje, podľa potreby spolupracujú s metodikom SOČ (Katarína Kupcová).  
 **Školská komisia SOČ**: Mgr. Ivana Belková, ,Mgr.Katarína Oravcová, PaedDr. Katarína Kupcová  
  
  
**Harmonogram SOČ v šk. roku 2016/2017:** 1. Zverejnenie vyhlásenia 39. ročníka SOČ na web stránke školy (organizačno-technické pokyny,   
 súťažné odbory, Metodická príručka SOČ, harmonogram)  
 T: 30.09.2016 Z: Kp, Kr  
 2. Nahlásiť riešiteľov SOČ a pracovné názvy prác metodikovi SOČ.  
 T: 19.12.2016 Z: predsedovia PK  
 3. Školské kolo SOČ.  
 T: 06.03.2016 (možná úprava podľa pokynov kraja) Z: Kp